**НАРЕДБА ЗА ИЗМЕНЕНИЕ И ДОПЪЛНЕНИЕ НА НАРЕДБА ЗА РАЗПОЛАГАНЕ НА ПРЕМЕСТВАЕМИTE ОБЕКТИ ЗА ТЪРГОВСКИ И ДРУГИ ОБСЛУЖВАЩИ ДЕЙНОСТИ И ЕЛЕМЕНТИ НА ГРАДСКОТО ОБЗАВЕЖДАНЕ НА ТЕРИТОРИЯТА НА ОБЩИНА ПЛОВДИВ /НРПОТДОДЕГО/, ПРИЕТА С РЕШЕНИЕ №226, ВЗЕТО С ПРОТОКОЛ № 11 ОТ 11.06.2009 НА ОБЩИНСКИ СЪВЕТ ПЛОВДИВ, ИЗМЕНЕНА И ДОПЪЛНЕНА С РЕШЕНИЕ № 119, ВЗЕТО С ПРОТОКОЛ № 11 ОТ 22.04.2010 Г., РЕШЕНИЕ № 148, ВЗЕТО С ПРОТОКОЛ № 12 ОТ 13.05.2010 Г., РЕШЕНИЕ №440, ВЗЕТО С ПРОТОКОЛ № 31 ОТ 25.11.2010Г., РЕШЕНИЕ № 505, ВЗЕТО С ПРОТОКОЛ № 33 ОТ 16.12.2010Г., РЕШЕНИЕ № 160, ВЗЕТО С ПРОТОКОЛ № 9 ОТ 17.05.2012Г., РЕШЕНИЕ № 189, ВЗЕТО С ПРОТОКОЛ № 10 ОТ 31.05.2012Г., РЕШЕНИЕ № 435, ВЗЕТО С ПРОТОКОЛ № 18 ОТ 25.10.2012Г., РЕШЕНИЕ № 435, ПРОТОКОЛ №18 ОТ 25.10.2012 Г. НА ОБЩИНСКИ СЪВЕТ - ПЛОВДИВ**

**ВНОСИТЕЛ : ИНЖ. ИВАН ТОТЕВ - КМЕТ НА ОБЩИНА ПЛОВДИВ**.

**Проект**

*Съгласно чл. 26, ал. 2 от Закона за нормативните актове, в законоустановения срок от 14 дни, Община Пловдив чрез настоящото публикуване, предоставя възможност на заинтересованите лица да направят своите предложения и становища по проекта на Наредбата на е-mаil адрес: pno@abv.bg*

**МОТИВИ:**

**I. ОБОСНОВКА ЗА КОНКРЕТНАТА НЕОБХОДИМОСТ ОТ ПРОМЯНА НА НРПОТДОДЕГО.**

Законовата уредба относно разполагането на преместваеми обекти и елементи на градското обзавеждане се съдържа в Раздел IX от Закона за устройство на територията. Съгласно разпоредбата на чл.56, ал.1 от ЗУТ /в редакцията й към ДВ бр. 50 от 02.07.2010г./ върху поземлени имоти могат да се поставят преместваеми увеселителни обекти и преместваеми обекти за търговски и други обслужващи дейности – павилиони, кабини, маси, както и други елементи на градското обзавеждане (спирки на масовия градски транспорт, пейки, осветителни тела, съдове за събиране на отпадъци, чешми, фонтани, часовници и други).

С §14 от Закона за изменение и допълнение на Закона за устройство на територията, обнародван в ДВ бр. 82 от 26.10.2012г., се изменя и допълва разпоредбата на чл.56, като в ал.1 се добавя - „зарядни колонки за електрически превозни средства“ и същата придобива следната редакция - *„Чл. 56. (Доп. - ДВ, бр. 65 от 2003 г.; изм., бр. 103 от 2005 г.; доп., бр. 61 от 2007 г., в сила от 27.07.2007 г.; изм., бр. 50 от 2010 г.; изм. и доп., бр. 82 от 2012 г., в сила от 26.11.2012 г.; изм., бр. 66 от 2013 г., в сила от 26.07.2013 г.)  (1) (Изм. - ДВ, бр. 103 от 2005 г.; доп., бр. 61 от 2007 г., в сила от 27.07.2007 г.; доп., бр. 82 от 2012 г., в сила от 26.11.2012 г.) Върху поземлени имоти могат да се поставят преместваеми увеселителни обекти и преместваеми обекти за търговски и други обслужващи дейности - павилиони, кабини, маси, зарядни колонки за електрически превозни средства, както и други елементи на градското обзавеждане (спирки на масовия градски транспорт, пейки, осветителни тела, съдове за събиране на отпадъци, чешми, фонтани, часовници и други)”.*

За горепосочените обекти, на основание чл.56, ал.2 от ЗУТ се издават разрешения за поставяне по ред, установен с наредба на общинския съвет, като за общинските имоти е необходима и схема, одобрена от Главния архитект на общината.

С Решение №226, взето с Протокол №11 от 11.06.2009г. на Общински съвет-Пловдив е била приета НАРЕДБАТА ЗА РАЗПОЛАГАНЕ НА ПРЕМЕСТВАЕМИТЕ ОБЕКТИ ЗА ТЪРГОВСКИ И ДРУГИ ОБСЛУЖВАЩИ ДЕЙНОСТИ И ЕЛЕМЕНТИТЕ НА ГРАДСКОТО ОБЗАВЕЖДАНЕ НА ТЕРИТОРИЯТА НА ОБЩИНА ПЛОВДИВ, като същата е влязла в сила, считано от 01.07.2009г. /в последствие е изменена и допълнена с Решение №119, взето с протокол №11 от 22.04.2010г., и Решение №148, взето с протокол №12 от 13.05.2010г., Решение №440, взето с протокол № 31 от 25.11.2010г., Решение № 505, взето с протокол № 33 от 16.12.2010г., Решение № 160, взето с протокол № 9 от 17.05.2012г., Решение № 189, взето с протокол № 10 от 31.05.2012г., Решение № 435, взето с Протокол № 18 от 25.10.2012г. на Общински съвет – Пловдив/. С тази наредба, съгласно чл.1, ал.1 от същата се регламентира на подзаконово ниво материята, свързана с реда и условията за поставяне, ползване и премахване на преместваеми обекти на територията на гр. Пловдив в съответствие с чл. 56 от ЗУТ.

С оглед горното следва да се отбележи, че по смисъла на наредбата /чл.1, ал.2 от Наредбата/ преместваеми обекти са – преместваеми увеселителни обекти; преместваеми обекти за търговска и други обслужващи дейности – павилиони, кабини, маси, преместваеми обекти за местодомуване на МПС, както и други елементи на градското обзавеждане – заслони за пътници, разположени на спирки на масовия градски транспорт, пейки, осветителни тела, съдове за събиране на отпадъци, чешми, телефонни кабини, фонтани, часовници и други, които не са трайно прикрепени към земята. Видовете преместваеми обекти са детайлно регламентирани в разпоредбата на чл.5 от Наредбата, като класификацията им е съобразно различни критерии, а именно – по начин на поставяне, по времетраене на ползване и по вид. На следващо място е необходимо да се отбележи, че с въпросната наредба /по аргумент от чл.2 от същата/ е въведен разрешителен режим за ползване на поземлен имот – общинска собственост за разполагане на преместваеми обекти.

Предвид направеното по-горе изложение и с оглед обстоятелството, че с въпросната наредба е дадена по-детайлна уредба на неуредените в ЗУТ обществени отношения с местно значение, касаещи реда и условията за поставяне, ползване и премахване на преместваеми обекти на територията на гр. Пловдив се явява необходимо и обосновано да бъде извършено изменение и допълнение на Наредбата, чрез допълване към предметния обхват на наредбата на „зарядни колонки за електрически превозни средства”, както и регламентиране на реда за тяхното поставяне, респективно реда за ползване на терени – общинска собственост за изграждане на площадки за разполагане на такива преместваеми обекти.

На основание чл.17, ал.1 от ЗНА, във връзка с чл.53 от Указ №883 за прилагане на ЗНА след влизането в сила на Наредбата, периодично бяха проверявани резултатите от прилагането на същата, в следствие на което бяха констатираха някои пропуски, затрудняващи приложението на Наредбата, отстраняването на които ще доведе до подобряване работата по прилагането на същата, както и до повишаване на контрола за съблюдаване на законовите и подзаконови изисквания спрямо разполаганите на територията на община Пловдив преместваеми обекти.

**II. ЦЕЛ НА НАРЕДБАТА:**

Приемането на предлаганите промени в Наредбата ще допринесе за реализиране на стратегията за незамърсяващи и енергийно ефективни превозни средства и за насърчаване приоритетното развитие на електрическата мобилност, които насоки са заложени в в рамките на концепцията за нова индустриална политика на ЕС, подкрепена от Р България като държава-членка със Съвместна декларация.

На следващо място чрез извършване на съответните промени в Наредбата ще се постигне оптимизиране на условията и реда за поставяне, ползване и премахване на преместваемите обекти на територията на гр. Пловдив.

**III. ФИНАНСОВИ СРЕДСТВА, НЕОБХОДИМИ ЗА ПРИЛАГАНЕТО НА НАРЕДБАТА:** За прилагане на измененията в Наредбата не е необходимо разходването на бюджетни средства.

**IV. ОЧАКВАНИ РЕЗУЛТАТИ:**

Предлаганите промени ще способстват за насърчаване на икономическото развитие и създаване на устойчив икономически растеж, което от своя страна ще има благоприятно отражение върху работата на енергийната система и ще допринесе за изпълнение на целите в областта на енергийната ефективност и възобновяемите енергийни източници. От друга страна ще се решат редица проблемни въпроси, като ограничаване емисиите на парникови газове, подобряване качеството на атмосферния въздух и други, породени от доминирането и непрекъснатото нарастване на дела на автомобилния транспорт в структурата на транспорта в следствие, на което е увеличена консумацията на горива и емисии на вредни вещества в атмосферния въздух, в т.ч. емисии на парникови газове, фини прахови частици (ФПЧ) и ще се създадат условия за развитие на устойчивата градска мобилност.

Не на последно място очакваните резултати се изразяват и в синхронизиране действията на различните структурни звена на територията на община Пловдив, имащи отношение къмпоставянето, ползването и премахването на преместваемите обекти на територията на гр. Пловдив.

**V. АНАЛИЗ ЗА СЪОТВЕТСТВИЕ С ПРАВОТО НА ЕВРОПЕЙСКИЯ СЪЮЗ:** Предлаганите промени в Наредбата не противоречат на норми от по-висока йерархия и на европейското законодателство.

**VI. М О Т И В И :**

1. **Правни основания:** чл.21, ал.1, т.23 и ал.2 от ЗМСМА, във връзка с чл. 8, във връзка с чл.17, ал.1 и 2, чл.11, ал.3 и чл.26 от ЗНА при спазване изискванията на чл. 26 и чл. 28 от ЗНА и чл. 75, 76, 77 и 79 от АПК и чл. 56 от ЗУТ

2. **Фактически основания:** Необходимостта от привеждане на Наредбата, като подзаконов нормативен акт, в съответствие с разпоредбите на нормативен акт от по-висока степен, а именно – чл.56, ал.1 от Закона за устройство на територията /ЗУТ/, както и от отстраняване на допуснатите пропуски в Наредбата, което от своя страна ще доведе до подобряване работата по прилагането на същата, както и до повишаване на контрола за съблюдаване на законовите и подзаконови изисквания спрямо разполаганите на територията на община Пловдив преместваеми обекти.

**ПРОЕКТ ЗА РЕШЕНИЕ:**

**I.** Приема *Наредба за изменение и допълнение на Наредба за разполагане на преместваеми обекти за търговски и други обслужващи дейности и елементи на градското обзавеждане на територията на община Пловдив*, приета с решение №226 взето с протокол № 11 от 11.06.2009 на Общински съвет Пловдив, изменена и допълнена с Решение № 119, взето с протокол № 11 от 22.04.2010г., Решение № 148, взето с протокол № 12 от 13.05.2010г., Решение №440, взето с протокол № 31 от 25.11.2010г., Решение № 505, взето с протокол № 33 от 16.12.2010г., Решение № 160, взето с протокол № 9 от 17.05.2012г., Решение № 189, взето с протокол № 10 от 31.05.2012г., Решение № 435, взето с Протокол № 18 от 25.10.2012г. на Общински съвет Пловдив, както следва:

**§1.** В чл. 1 ал. 2 след текстът „павилиони, кабини, маси” **се допълва** с текста **„зарядни колонки за електрически превозни средства”.**

**§2.** Към чл.5, ал.(3) се добавя **нова точка 7** със следния текст **„зарядни колонки за електрически превозни средства”.**

**§3.** В чл.7, ал.(4) текстът „чл.125, ал.(5) от ЗУТ” се заменя с текста „чл.125, **ал.(6)** от ЗУТ”

**§4.** В чл.8, ал.(5) текстът „Раздел IV нов” се заменя с текста **„Раздел V”**

**§5.** **Чл.8, ал.(7), се изменя както следва: „ Срокове:**

**1. За имоти общинска собственост, срокът за изработване и внасяне на проектите за одобряване е три месеца, считано от датата на протокола, с който се определя ползвателя, като за този период не се заплаща такса. При неспазване на този срок, правата за ползване на обекта се предоставят на участника, класиран на второ място в конкурса или търга.**

**2.За частни имоти, срокът за изработване и внасяне на проектите за одобряване е три месеца, считано от датата на договора за наем, сключен по реда на чл.56, ал.(5) от ЗУТ”**

**§6.** Към чл.8 се добавя **нова ал.(14)** със следния текст: „**Зарядните колонки за електрически превозни средства се разполагат по реда на чл. 8 от тази наредба.”**

**§7.** В чл.10, ал.(1) добива следният вид „Разрешения за ползване на общински имот за разполагане на преместваеми обекти с кампаниен характер **за срок до три месеца** се издават на основание на подадени заявления по реда на тяхното постъпване от Кмета на Община Пловдив или от упълномощен от него зам.-кмет за територия АИР и ЦГЧ и от кметовете на съответните райони или упълномощени от тях зам.-кметове. Разрешението за ползване се издава за площ, не по-малка от 2 кв. м, като същото представлява и разрешение за поставяне.**”**

**§8.** В чл.12, ал.(5) текстът „Раздел IV нов” се заменя с текста **„Раздел V”**

**§9.** В чл.12, ал.(11), т.5, в края на изречението се допълва **„(служебно)”**

**§10.** В чл.13. т.4, текстът „чл.13” се заменя с **„чл.13, т.1”**

**§11**. В чл. 13, т. 7 текстът „Раздел IV нов” се заменя с текста **„Раздел V”**

**§12.** В чл.13. **т.8 отпада**

**§13.** В чл.14. ал.(3) придобива следният вид „Елементите на градското обзавеждане, преместаемите обекти и съоръженията към временни открити паркинги и зони за кратковременно паркиране не могат да служат за осъществяване на рекламна дейност”.

**§ 14.** Чл.15 придобива следния вид:

ал.(1) „За извършване на търговска дейност в преместваемия обект се изисква разрешение за ползване на общински имот (по образец), издадено от Кмета на Община Пловдив или от Кмета на съответния район на основание чл.72 от ЗМДТ. Разрешението за ползване се издава за площта, посочена в одобрената от Гл. архитект схема, с изключение на случаите

**по чл.10 от настоящата наредба”.**

ал.(2) „За ползването на общински имот се заплаща такса, определена с „Наредба за определянето и администрирането на местните такси и цени на услуги на територията на община Пловдив”.

**§15.** В чл.32 първо изречение се заменя с „Определянето на ползвател в случаите по чл.8, ал.1, т.1, т.2, **т.3**, ал.2 и **ал. 14,** както и в случаите по чл.12, ал.(5) и чл.13, т.7 се осъществява чрез провеждане на публичен търг или публичен конкурс”.

**§16**. В чл.33, ал.(3) второ изречение **„В заповедта се определя и възнаграждението на членовете на комисията” отпада.**

**§17.** Чл.33, ал.(11), т.2 се изменя и придобива следния вид: „за юридически лица – посочен ЕИК или Удостоверение за регистрация по БУЛСТАТ за лица, които са регистрирани по Закона за регистър БУЛСТАТ, а за физически лица – **копие на лична карта** заверено от участника**.**

**§18.** Чл.33, ал.(11), т.9 придобива следния вид: **„Справка за липса на задължения към Община Пловдив (служебно)”**

**§19.**  В чл.33, ал.(16) добива следният вид **„**Когато на търга се яви само един кандидат от подалите заявления за участие, търгът се отлага с един час и ако след този срок не се яви друг, кандидатът се обявява за спечелил по предложения от него размер на таксата, който не може да бъде по-нисък от началния размер на таксата, посочена в тръжните условия, увеличен с една стъпка. Когато на търга не се яви кандидат, той се обявява за непроведен и се провежда **повторно** **в едномесечен срок** съгласно ал. 1, т. 12. Когато на търга, провеждан повторно, се яви само един кандидат, той се обявява за спечелил по предложения от него размер на таксата, който не може да бъде по-нисък от началния размер на таксата, посочена в тръжните условия, **увеличен с една стъпка”**

**§20.** В чл.33, ал.(17) текстът в края на изречението се допълва с текста **„увеличен с една стъпка”.**

**§21.** В чл.36, ал.(4) текстът „чл.8, ал.(6)” се заменя с „чл.8, **ал.(7)**”

**§22.** В чл.40, ал.(3), изречение второ **„В заповедта се определя и възнаграждението на членовете на комисията” отпада.**

**§23.** В чл.40, ал.(4) думите **„търга”** се заменят с **„конкурса”**

**§24.** В чл.40, ал.(11), т.2 се променя както следва: „за юридически лица – посочен ЕИК или Удостоверение за регистрация по БУЛСТАТ за лица, които са регистрирани по Закона за регистър БУЛСТАТ, а за физически лица – **копие на лична карта** заверено от участника**.**

**§25.** В чл.40, ал.(20), текста „не бъде сключен договора” се заменя с **„не бъде получено разрешението за ползване”**

**§26.** В чл. 45, тире трето „при неспазване на изискванията на настоящата Наредба” отпада;

# **§ 27.** В чл. 45а, тире трето текстът „Наредба за реда за издаване на разрешение и поставяне на рекламно-информационни елементи върху недвижими имоти на община Пловдив” се заменя с „**Наредба за реда за издаване на разрешение за поставяне и ползване на рекламно – информационни елементи върху недвижими имоти на Община Пловдив”**

**§28.** В чл. 46 ал. 1 т. 5 текста „Наредба за реда за издаване на разрешение и поставяне на рекламно-информационни елементи върху недвижими имоти на община Пловдив” се заменя с **„Наредба за реда за издаване на разрешение за поставяне и ползване на рекламно – информационни елементи върху недвижими имоти на Община Пловдив”**

**§29.** В §5 от Преходните и заключителни разпоредби текста „чл. 15” се заменя с **„чл. 44, ал. 1”.**

**§30.** §9 от ПЗР - „Настоящата наредба е приета с решение на Общински съвет – Пловдив № 226, взето с Протокол № 11 от 11. 06. 2009 г. и започва да се прилага от първо число на месеца, последващ влизането и в сила.” се преномерира в **„§9а”.**

**§31.** Текстът на ал. 4 на §12 от ПЗР придобива следния вид: „при промяна на размера на таксите, определен с решение на Общински съвет – Пловдив”.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§1.** Наредбата за изменение и допълнение на Наредба за разполагане на преместваеми обекти за търговски и други обслужващи дейности и елементи на градското обзавеждане на територията на община Пловдив, приета с решение №226, взето с протокол № 11 от 11.06.2009 на Общински съвет Пловдив, изменена и допълнена Решение № 119, взето с протокол № 11 от 22.04.2010 г., Решение № 148, взето с протокол № 12 от 13.05.2010 г., Решение №440, взето с протокол № 31 от 25.11.2010 г., Решение № 505, протокол № 33 от 16.12.2010г., Решение № 160, взето с протокол № 9 от 17.05.2012г., Решение № 189, взето с протокол № 10 от 31.05.2012г., Решение № 435, взето с Протокол № 18 от 25.10.2012г. на Общински съвет, **влиза в сила от 01.01.2014 г.**

**§2.** Изпълнението на Наредбата се възлага на кмета на община Пловдив.

Наредбата за изменение и допълнение на Наредба за разполагане на преместваеми обекти за търговски и други обслужващи дейности и елементи на градското обзавеждане на територията на община Пловдив е приета с Решение № ………, взето с протокол № …….. от ……………….. година.

**ІІ.** Възлага на кмета на община Пловдив да предприеме необходимите действия за изпълнение на настоящото решение.